उदयपुरवाटी | कस्बेकी जाटावाली ढाणी में तीन दिन पहले प्रशासन
उदयपुरवाटी | कस्बेकी जाटावाली ढाणी में तीन दिन पहले प्रशासन द्वारा खुलवाए गए रास्ते को वापस अवरुद्ध करने की शिकायत पर पुलिस ने मौके पर पहुंचकर अवरोध हटवाया। जानकारी के अनुसार जाटावाली ढाणी की मंदिर की खातेदारी भूमि में गैर मुमकिन मंदिर माफी रास्ते का विवाद लंबे समय से चल रहा था। तहसीलदार अम्मीलाल मीणा के नेतृत्व में राजस्व विभाग, पुलिस नगर पालिका की टीम ने मौके से कच्चे-पक्के अतिक्रमण हटवाकर रास्ता खुलवा दिया था। ढाणी के बीरबल सैनी ने शिकायत दी कि कुछ लोगों ने रास्ते को वापस अवरुद्ध कर दिया तथा आवागमन करने वाले लोगों के साथ गाली-गलौच कर रहे हैं। एचसी हरिराम शर्मा के नेतृत्व में गई पुलिस टीम ने मौके पर पहुंचकर दोनो पक्षों को समझा दिया तथा रास्ते से हल्के अवरोध आदि को हटवा दिया।
रास्ता फिर से रोकने की शिकायत
awa_Deva hin_Deva hin_Deva